**JAVNI POZIV**

**za predlaganje dva kandidata/tkinje za članove/ice Grupe eksperata za pristup službenim dokumentima**

Ministarstvo javne uprave, digitalnog društva i medija je 23.12.2021. godine raspisalo javni poziv za predlaganje dva kandidata/tkinje za članove/ice Grupe eksperata za pristup službenim dokumentima. Imajući u vidu značaj ove grupe, MJUDDM produžava rok za dostavu dokumenata do 24.01.2022. godine.

Savjet Evrope je 03. marta 2021. godine usvojio Rezoluciju CM/Res(2021)2 o pravilima postupka izbora članova Grupe eksperata za pristup službenim dokumentima. U skladu sa ovom rezolucijom države potpisnice Konvencije Savjeta Evrope o pristupu službenim dokumentima su pozvane da podnesu kandidature za grupu eksperata u okviru Konvencije Savjeta Evrope za pristup službenim dokumentima, za ne više od 2 kandidata/tkinje koji ispunjavaju zahtjeve navedene u pravilima ove Rezolucije.

Shodno navedenom, Ministarstvo javne uprave, digitalnog društva i medija poziva zainteresovane predstavnike/ce javnog sektora, akademske zajednice, civilnog društva i profesionalce koji se bave pitanjima iz oblasti koje se odnose na pristup službenim dokumentima da učestvuju u procesu izbora najviše 2 kandidata/tkinje za članove Grupe ekperata za eksperata za pristup službenim dokumentima (Tromso konvencija).

**Kandidat/tkinja za Grupe eksperata za pristup službenim dokumentima može biti lice koje:**

- je državljanin jedne od država potpisnica Konvencije Savjeta Evrope o pristupu službenim dokumentima;

- posjeduje iskustvo u vezi sa pitanjima koja se odnose na oblasti pristupa službenim dokumentima, slobode izražavanja i pristupa informacijama;

- posjeduje dobro znanje bar jednog od službenih jezika Savjeta Evrope (engleski ili francuski);

- je nezavisno i nepristrasno u vršenju svojih funkcija, odnosno nije na pozicijama donošenja odluka o definisanju ili sprovođenju politika u oblasti pristupa službenim dokumentima;

Tekst Rezolucije CM/Res(2021)2 i formular biografije koju je potrebno dostaviti na jednom od službenih jezika Savjeta Evrope (engleski ili francuski) priloženi su uz javni poziv.

**Kandidat/tkinja dostavlja:**

* fotokopiju lične karte ili drugog dokumenta na osnovu kojeg se utvrđuje identitet kandidata/tkinje za člana/icu radne grupe;
* biografiju kandidata/tkinje prema priloženom modelu, sa podacima o iskustvu koje se odnosi na pristup službenim dokumentima;
* izjavu da prihvata kandidaturu za člana/icu radne grupe.

**Rok za dostavljanje predloga je 24. januar 2022. godine do 12 h.**

Predlaganje kandidata sa dokumentacijom dostavlja se**putem pošte na adresu:**

**MINISTARSTVO JAVNE UPRAVE, DIGITALNOG DRUŠTVA I MEDIJA**

**Rimski trg 45**

**81000 Podgorica**

**sa napomenom „Predlaganje kandidata/tkinje za člana/icu Grupe eksperata za pristup službenim dokumentima“.**

**Predlog kandidata/tkinje za člana/icu radne grupe biće razmatran samo ako je dostavljen uz svu potrebnu dokumentaciju, u naznačenom roku.**